**Øystein Karlsen** er en norsk manusforfatter og regissør, kjent blant annet for å laget TV-seriene *Dag* og *Exit*.

Karriere
--------

### Fra nærradio til NRK

Karlsen startet karrièren sin som snekker, før han begynte å arbeide i nærradio i hjembyen Halden. Derifra gikk han over til jobb i NRK Østfold og videre over i NRK P3 ved kanalens oppstart i 1993. Han jobbet der blant annet i radioprogrammene *XL* og *Herreavdelingen*. Etter hvert tok han over ledelsen av markedsavdelingen for NRK Radio.

### De første regioppgavene

Som markedssjef startet Karlsen regikarrieren ved å regissere kanalenes TV-reklamer, noe som igjen gav ham oppdrag som reklameregissør parallelt med arbeidet for NRK. Etter å ha sluttet i markedsavdelingen startet han et flerårige samarbeid med Kristopher Schau. Sammen med Morten Ståle Nilsen laget de den mørke radioserien *Et Norge i krig* i 2004. Programmet ble kansellert av daværende kringkastingssjef John Bernander, som mente at programmet var for mørkt. De tre laget deretter dokumentar-serien *De syv dødssyndene* som gikk på TV 2 i 2007 og ble kåret til beste nyskapning under Gullruten 2008. 

### TV-serien *Dag*

I perioden 2010 til 2015 laget han sammen med Schau TV 2-serien *Dag*. For manuset til serien vant de to Gullruten i klassen beste manus drama under Gullruten 2012 og 2013 og var i nominert i samme klasse i 2011 og 2016. I tillegg ble Karlsen nominert i klassen beste regi dramaproduksjon under Gullruten 2011 og 2012. I 2011 ble serien den første norske TV-serien som solgte rettighetene for å lage en amerikansk versjon da Fox TV kjøpte rettighetene til en amerikansk utgave av seriene. TV-Serien har så langt, i tillegg til USA, solgt re-makerettigheter til HBO Øst-Europa og HBO Latin-Amerika. Originalserien er blitt sendt i Sverige, Danmark, Spania, Belgia, Nederland, Luxemburg, Portugal og Frankrike.

### Spillefilmen *Fuck Up*

Karlsens spillefilmdebut som manusforfatter og regissør, *Fuck Up*, hadde premiere i mars 2012 med store deler av skuespillene fra DAG på rollelisten inkludert; Øigarden, Antonsen, Novotny, Baasmo Christiansen og Iben Hjejle. Filmen som hadde moderat besøk på kino i Norge, ble plukket opp i utlandet og valgt ut på top ten listen som beste indiefilm i 2012 av amerikanske *Twitch magazine*. Ved siden av at Karlsen ble valgt på top 5 directors to look out for. Dette gav filmen et festivalliv i både USA, Tyskland, Tsjekkia, Romania, Mexico og Ungarn.

### TV-serien *En natt*

I 2018 ble TV-serien *En natt* skrevet av Karlsen og Schau og regissert av Karlsen, vist på NRK1. Serien ble spilt inn i både norsk og engelsk utgave. For serien ble Karlsen nominert til Gullruten 2018 i klassen beste regi TV-drama.

### TV-serien *Exit*

Høsten 2019 ble første sesong av TV-serien *Exit* vist på NRK1. Serien ble skrevet og regissert av Karlsen. Han ble nominert til Gullruten 2020 i klassene beste regi TV-drama og beste manus TV-drama, mens serien vant to priser og var nominert til totalt åtte priser. Andre sesong av serien hadde premiere våren 2021. Karlsen ble igjen nominert i klassen beste regi, TV-drama under Gullruten 2021 mens serien vant en pris og var nominert i totalt syv klasser.

### TV-serien *Whitstable Pearl*

I 2021 hadde første sesong av den britiske krimserien *Whitstable Pearl* premiere på britiske og norske TV-skjermer; Øystein Karlsen var serieskaperen bak *Whitstable Pearl*, og utviklet også ideen til sesong 2 (2023). TV-serien bygget på en romanserie av den britiske forfatteren Julie Wassmer.

Referanser
----------

1. ↑   www.proff.no[Hentet fra Wikidata]
2. ↑   Rushprint, «Gullrutens fagpris 2012 - vinnerne»[Hentet fra Wikidata]
3. ↑   «Gullrutens arkiv for 2013»[Hentet fra Wikidata]
4. ↑  «Det sorte fåret». *rushprint.no*. 26. mars 2016. Besøkt 10. mai 2018.
5. ↑  «Bekrefter at han tok «Et Norge i krig» av luften». *nrk.no*. 3. oktober 2013. Besøkt 10. mai 2018.
6. ↑  ««Dag» solgt til Hollywood». *tv2.no*. 29. september 2011. Besøkt 10. mai 2018.
7. ↑  Helene Amlie. «Nå kommer dramaserien «En natt» på NRK». NRK. Besøkt 10. mai 2018.
8. ↑  «Her er de nominerte til Gullrutens fagpris». *rushprint.no*. 22. mars 2018. Besøkt 10. mai 2018.
9. ↑  «De nominerte til Gullrutens fagpriser 2020». *rushprint.no*. 3. juni 2020. Besøkt 15. juni 2020.
10. ↑  «Gullruten fagprisene 2021: De nominerte». *rushprint.no*. 16. april 2021. Besøkt 13. mai 2021.
11. ↑  «Rådebank, Farmen og Norge bak fasaden høster flest Gullruten-nominasjoner». *kampanje.no*. 16. april 2021. Besøkt 13. mai 2021.
12. ↑  «Whitstable Pearl». IMDb.com. 24. mai 2021. Besøkt 28. august 2023.
13. ↑  «Whitstable Pearl». *Acorn TV* **(engelsk)**. Besøkt 28. august 2023.
14. ↑  «Whitstable Pearl | Series 1: Bonus: From Page To Screen». *Acorn TV* **(engelsk)**. Besøkt 28. august 2023. «Bonus: From Page to Screen: TV-writer-turned-novelist Julie Wassmer wrote the Whitstable Pearl books after moving from London to Whitstable and she talks about how they became the basis for the TV series. The cast and crew discuss filming on location during the COVID pandemic.»
15. ↑  Corvin, Ann-Marie (14. april 2021). «‘Lilyhammer’ Director Øystein Karlsen on Injecting a ‘Scandi’ Sensibility into Acorn TV’s ‘Whitstable Pearl’». *Variety* **(engelsk)**. Besøkt 28. august 2023. «Enter Norwegian filmmaker Øystein Karlsen, whose writing/directing credits include hit dark comedy dramas "DAG," "Exit" and "Lilyhammer," who was duly drafted in to adapt Julie Wassmer’s series of seaside mystery novels.»

Eksterne lenker
---------------

* (en) Øystein Karlsen på Internet Movie Database Rediger på Wikidata

* (fr) Øystein Karlsen på Allociné Rediger på Wikidata

* (en) Øystein Karlsen hos The Movie Database Rediger på Wikidata
* (en) Presentasjon hos salomonssonagency.se